കാട്ടാന ആക്രമണം: സുരക്ഷ ഉറപ്പാക്കണം തൊടുപുഴ: കാട്ടാന ആക്രമണത്തില് തൃശൂര് പാലപ്പിള്ളി എസ്റ്റേറ്റിലെ ടാപ്പിംഗ് തൊഴിലാളികള് കൊല്ലപ്പെട്ട സാഹചര്യം മുന്നിര്ത്തി സര്ക്കാര് ആവശ്യമായ സുരക്ഷ ഉറപ്പാക്കണമെന്ന് കേരള ചെറുകിട റബര് ടാപ്പിംഗ് തൊഴിലാളി സംരക്ഷണ സമിതി ആവശ്യപ്പെട്ടു. കഴിഞ്ഞ ഏഴു വര്ഷത്തിനുള്ളില് 124 തൊഴിലാളികള് കാട്ടാന ആക്രമണത്തില് കൊല്ലപ്പെട്ടിട്ടുണ്ട്. യോഗത്തില് സംസ്ഥാന പ്രസിഡന്റ് പി.എസ്. ജോസ് അധ്യക്ഷത വഹിച്ചു. ബിനു നന്പേലി, സജി തോമസ്, ബെന്നി സേവ്യര് എന്നിവര് പ്രസംഗിച്ചു. 2423 പട്ടയങ്ങള് വിതരണം ചെയ്യുംതൊടുപുഴ: സംസ്ഥാന സര്ക്കാരിന്റെ 100 ദിന കര്മപരിപാടിയുമായി ബന്ധപ്പെട്ട് ജില്ലയിലെ ഭൂമിപതിവ് ഓഫീസുകള് വഴി വിവിധ ചട്ടങ്ങള് പ്രകാരം 2423 പട്ടയങ്ങള് വിതരണം ചെയ്യും. 1964ലെ ഭൂമി പതിവ് ചട്ടങ്ങള് 1813, 1993 ലെ പ്രത്യേക ഭൂമി പതിവ് ചട്ടങ്ങള് 393, എല് ടി ക്രയ സര്ട്ടിഫിക്കറ്റ് 25, മുനിസിപ്പല് ചട്ടങ്ങള് 3, വനാവകാശ രേഖ 158, ഹൈറേഞ്ച് കോളനൈസേഷന് സ്കീം 31 എന്നീ ചട്ടങ്ങള് പ്രകാരമുള്ള പട്ടയങ്ങളാണ് വിതരണം ചെയ്യുന്നത്.